[{"text_idx": "#000004", "text": "Punkar Kaido Ra\u0308tsep on kunstiringkonnis tuntust kogunud kirevate piiblist inspireeritud punkmaalidega. End pu\u0308hapa\u0308evakunstnikuks nimetav mees on maalimisega tegelnud vaid seitse aastat, kuid avas laupa\u0308eval Tartus juba oma kaheksanda na\u0308ituse."}, {"text_idx": "#000005", "text": "Laupa\u0308eval avas muusika ja maalimisega tegelev Kaido Ra\u0308tsep oma kaheksanda kunstina\u0308ituse. Ku\u0308mme aastat tagasi aga oli mehe elu hoopis teises seisus."}, {"text_idx": "#000006", "text": "\"Ma olin rehabilitatsioonikeskuses, ma olin alkohoolik ja narkomaan. Minul on olnud elu ko\u0303ver, selline kiira-ka\u0308a\u0308ra nagu. Aga a\u0308kki kunstnik su\u0308nnibki elukogemustest? Iga inimene kukub ka elus. See, kes muhku pole saanud, see ju ei tea, mida see ta\u0308hendab,\" arutles punkkunstnik Ra\u0308tsep."}, {"text_idx": "#000007", "text": "Mehe to\u0303i kunsti juurde tema toona 8-aastane vennatu\u0308tar Marlene."}, {"text_idx": "#000009", "text": "Ra\u0308tsepa teosed avaldavad muljet ka paljuna\u0308inud kunstiso\u0303pradele."}, {"text_idx": "#000010", "text": "\"Me kuidagi ei olnud varem juhtunud tema na\u0308itustele ja eelmisel aastal Vo\u0303rus sattusime. Ja no ta\u0308iesti olime ikka va\u0308ga heas mo\u0303ttes s\u030cokeeritud, et see, mis seal avanes, see oli midagi va\u0308ga ootamatut. See oli eelmise aasta vo\u0303imsaim kunstielamus u\u0308ldse - kuna ma ei teadnud midagi Kaidost, siis seda vo\u0303imsam see oli, ei olnud ka seda eellugu ju teada,\" kommenteeris galerist Raul Ores\u030ckin."}, {"text_idx": "#000011", "text": "Argielus to\u0308o\u0308tab Kaido Maksimarketis klienditeenindajana. Punkarihing on temas alles, kuid kunstita ta enam edasi olla ei oska."}, {"text_idx": "#000012", "text": "\"Mo\u0303ned kasutavad antidepressante elus, tarbivad midagi. Mul ei ole vaja seda tarbida - ma naeran, kui ma teen seda [kunsti]. Mu teema areneb, ma hakkan irvitama juba poole to\u0308o\u0308 peal. Su\u0308z\u030cee la\u0308heb huvitavaks, see on mulle nagu ravim,\" kirjeldas Ra\u0308tsep oma hobi teraapilist mo\u0303ju."}, {"text_idx": "#000013", "text": "Kaido Ra\u0308tsepa na\u0308itust saab Aparaaditehases asuvas tARTu poes vaadata 15. veebruarini."}, {"text_idx": "#000015", "text": "Eesti kunstnikud loovad teoseid Ukraina so\u0303durite elu pa\u0308a\u0308stnud soomusplaatidele"}, {"text_idx": "#000016", "text": "\"Kultuuristuudio. Arutelu\" uurib, kuidas kompida valupunkte Eesti ajaloos"}, {"text_idx": "#000024", "text": "Renate Keerd oma uuslavastusest: see on u\u0308leskutse helgusele"}, {"text_idx": "#000025", "text": "Suri Dumbledore'i kehastanud na\u0308itleja Michael Gambon"}, {"text_idx": "#000033", "text": "Avalik debatt Eesti akadeemilise muusikahariduse raskustest"}, {"text_idx": "#000035", "text": "Draamasarja \"Estonia\" produtsent: eesma\u0308rk on sarja igal pool maailmas na\u0308idata"}, {"text_idx": "#000037", "text": "Ilmus esimene lu\u0308hiklipp telesarjast \"Estonia\""}, {"text_idx": "#000039", "text": "Haapsalu kultuurikeskuses avati na\u0308itus aulidest"}, {"text_idx": "#000040", "text": "Loodusmuuseumi seenena\u0308itus tegi taasiseseisvunud Eesti ku\u0308lastajarekordi"}, {"text_idx": "#000042", "text": "Rannarootsi muuseumi na\u0308itusel saab na\u0308ha nii Eesti kui ka va\u0308lismaa ka\u0308bisid"}, {"text_idx": "#000043", "text": "Galerii: loodusmuuseumi na\u0308itusel saab enne metsa minemist endale seened selgeks teha"}, {"text_idx": "#000048", "text": "Arvustus. Panfilovi hu\u0308pnotiseeriv teena\u0308itaja alateadvusesse"}]